**แบบบันทึกรายวิชาการออกแบบและการจัดการเรียนรู้ 102321**

1. **สิ่งที่ได้รับจากการเรียนในรายวิชา**

 การเรียนในรายวิชาการออกแบบและการจัดการเรียนรู้ ทำให้ได้รับความรู้มากมายเกี่ยวกับการจัดการเรียนการสอน ได้เรียนรู้ทฤษฎี แนวคิด และหลักการของการจัดการเรียนการสอน ซึ่งจะทำให้สามารถนำเทคนิคการสอนเหล่านี้ไปปรับใช้ได้อย่างเหมาะสมกับเนื้อหาการสอน ได้รู้จักการเป็นครูที่ดีโดยต้องเป็นครูแห่งการเรียนรู้คือต้องเรียนรู้อยู่ตลอดเวลา และต้องจัดการเรียนการสอนที่เน้นผู้เรียนเป็นสำคัญ ดังการจัดการเรียนการสอนใน ศตวรรษที่ 21 ได้เรียนรู้รูปแบบการเขียนแผนจัดการเรียนรู้ที่ควรคำนึงถึงมาตรฐานการเรียนรู้และตัวชี้วัดรวมถึงยังได้สาธิตการสอนซึ่งได้รับประโยชน์จากการสาธิตการสอนในครั้งนี้มาก ได้รู้ว่าการสอนต้องสอนตามแผนการจัดการเรียนรู้และหัวใจสำคัญของแผนก็คือจุดประสงค์การเรียนรู้ซึ่งการสอน การวัดผลประเมินผลจะต้องสอดคล้องกับจุดประสงค์ด้วย

 **2. แง่คิด/ความรู้สึก/ความประทับใจที่มีต่อการเรียนการสอน และ/หรือ ผู้สอนในรายวิชา**

 **-ด้านการเรียนการสอน**

 วิชานี้ถือว่าเป็นวิชาที่มีความสำคัญต่อนักศึกษาวิชาชีพครูเป็นอย่างมาก เนื่องจากเนื้อหาในรายวิชานี้สามารถนำไปใช้ได้จริงในอาชีพครู ผมมีความตื่นเต้นทุกครั้งที่จะได้เรียนในรายวิชานี้ เพราะรายวิชานี้มีเนื้อหาที่จำเป็นต่อตัวผมเอง รายวิชานี้ไม่เพียงแต่สอนหลักทฤษฎีการเรียนการสอนเท่านั้นแต่ยังสอนให้ผมได้กล้าแสดงออกโดยการสาธิตการสอนหน้าชั้นเรียน ทำให้ได้รู้จักข้อบกพร่องของตัวเองและสามารถนำไปปรับปรุงตัวเองได้

 **-ด้านผู้สอน**

 ผู้สอนจัดการเรียนการสอนได้ดี สามารถกระตุ้นให้ผู้เรียนสนใจในการเรียนได้เป็นอย่างดีโดยใช้เทคนิคที่หลากหลายในการจัดการเรียนการสอน สามารถจัดบรรยากาศในชั้นเรียนที่เอื้อต่อการเรียนรู้ได้เป็นอย่างดี ผู้สอนใช้เทคนิคในการจัดการเรียนการสอนที่ไม่ซ้ำในทุกครั้ง ทำให้ผู้เรียนมีความกระตือรือร้นและมีความสุขในการเรียนทุกครั้ง เป็นผู้ที่ให้คำแนะนำผู้เรียนและยังสอนให้ผู้เรียนเป็นบุคคลแห่งการเรียนรู้ ผู้สอนไม่เพียงแต่สอนความรู้ทฤษฎีเท่านั้นแต่ยังสอนด้านคุณธรรมจริยธรรม และจรรยาบรรณที่ดีสำหรับการเป็นครูด้วย

**2. สิ่งที่ตนเองต้องปรับปรุงหรือพัฒนา**

 จากการสาธิตการสอนในรายวิชานี้ ทำให้ได้รู้ข้อบกพร่องของตัวเองหลายด้าน เช่น ประหม่าขณะจับไมค์พูด เรียบเรียงคำพูดให้เป็นประโยคที่สวยงามไม่ได้ แก้ไขสถานการณ์เฉพาะหน้ายังไม่ดี ดังจึงต้องรู้จักเตรียมความพร้อมสำหรับการเรียนการสอนให้กับตัวเองให้มากกว่านี้โดยจะเรียนรู้ด้วยตัวเองให้มากขึ้น ขยันอ่านหนังสือและทำความเข้าใจในบทเรียนให้มากยิ่งขึ้น

**4. ข้อเสนอแนะ**  ควรมีเอกสารประกอบการเรียนการสอนที่เป็นหนังสือชัดเจนให้ผู้เรียน เนื่องจากผู้เรียนจำเป็นต้องใช้ในการอ่านเพื่อทบทวนบทเรียนหรืออ่านเพื่อสอบ การที่ให้ผู้เรียนไปเรียนรู้ด้วยตนเองจากแหล่งเรียนรู้ต่างๆ ก็ดีแต่อาจทำให้ผู้เรียนได้รับความรู้ที่แตกต่างและไม่ตรงกับเนื้อหาของผู้สอนเนื่องจากความน่าเชื่อถือของแหล่งเรียนรู้แต่ละแหล่งไม่เท่าเทียมกัน